ระเบียบคณะกรรมการข้าราชการฝ่ายศาลปกครอง
ระเบียบคณะกรรมการข้าราชการฝ่ายศาลปกครอง
ว่าด้วยการย้ายข้าราชการฝ่ายศาลปกครอง
พ.ศ.
2542
------------------
 อาศัยอำนาจตามความในมาตรา
84(2) แห่งพระราชบัญญัติจัดตั้งศาลปกครองและ
วิธีพิจารณาคดีปกครอง พ.ศ. 2542
คณะกรรมการข้าราชการฝ่ายศาลปกครองออกระเบียบไว้ 
ดังต่อไปนี้
 ข้อ
1 ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วย
การย้ายข้าราชการฝ่ายศาลปกครอง พ.ศ. 2542"
 ข้อ
2 ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
 ข้อ
3 ในระเบียบนี้
 "การย้าย"
หมายความว่า การแต่งตั้งข้าราชการฝ่ายศาลปกครองผู้ดำรงตำแหน่งหนึ่ง
ให้ไปดำรงตำแหน่งอื่นในสำนักงานศาลปกครอง
ไม่ว่าจะเป็นการย้ายในสายงานเดียวกันหรือเป็นการ
เปลี่ยนสายงาน
 "ผู้มีอำนาจสั่งย้าย"
หมายความว่า ผู้มีอำนาจในการสั่งบรรจุและแต่งตั้งข้าราชการฝ่าย
ศาลปกครองทุกตำแหน่งนอกจากตำแหน่งเลขาธิการสำนักงานศาลปกครองและรองเลขาธิการ
สำนักงานศาลปกครอง
 ข้อ
4 การย้ายข้าราชการฝ่ายศาลปกครองผู้ใดไปดำรงตำแหน่งในสำนักงานศาลปกครอง
ผู้นั้นต้องมีคุณวุฒิตรงตามที่กำหนดไว้ในมาตรฐานกำหนดตำแหน่งสำหรับตำแหน่งนั้น
โดย
ไม่จำเป็นต้องมีประสบการณ์หรือเคยปฏิบัติราชการเกี่ยวกับงานนั้นหรืองานอื่นที่เกี่ยวข้องมาก่อน
 ข้อ
5 การย้ายข้าราชการฝ่ายศาลปกครองจะสั่งให้มีผลย้อนหลังมิได้ เว้นแต่กรณีที่ผู้นั้น
ได้รักษาราชการแทน รักษาการในตำแหน่ง
หรือได้รับมอบหมายให้ปฏิบัติหน้าที่ในตำแหน่งนั้น
อยู่ก่อนแล้ว
อาจกำหนดให้การย้ายข้าราชการผู้นั้นมีผลย้อนหลังไปถึงวันที่รักษาราชการแทน 
รักษาการในตำแหน่ง หรือปฏิบัติหน้าที่ในตำแหน่งนั้นได้
 ข้อ
6 การย้ายข้าราชการฝ่ายศาลปกครองต้องย้ายไปดำรงตำแหน่งในระดับเดียวกัน
 การย้ายข้าราชการฝ่ายศาลปกครองไปแต่งตั้งให้ดำรงตำแหน่งในระดับที่ต่ำกว่าเดิม
ให้กระทำได้เฉพาะกรณีที่ผู้ขอย้ายแจ้งความประสงค์จะให้แต่งตั้งให้ดำรงตำแหน่งในระดับที่ต่ำกว่า
เดิม
พร้อมทั้งระบุเหตุผลและความจำเป็นเพื่อประกอบการพิจารณาของผู้มีอำนาจสั่งย้าย
 ข้อ
7 การย้ายข้าราชการฝ่ายศาลปกครองซึ่งดำรงตำแหน่งในสายงานอื่นและไม่เคยดำรง
ตำแหน่งเจ้าหน้าที่บันทึกข้อมูลมาก่อนไปแต่งตั้งให้ดำรงตำแหน่งเจ้าหน้าที่บันทึกข้อมูล
ผู้นั้น
จะต้องผ่านการทดสอบความสามารถในการทำงานบันทึกข้อมูลโดยใช้เครื่องคอมพิวเตอร์เสียก่อน
จึงจะทำการแต่งตั้งได้
 ข้อ
8 การย้ายข้าราชการฝ่ายศาลปกครองผู้ดำรงตำแหน่งซึ่งเริ่มต้นจากระดับ 1 หรือ
ระดับ 2 ให้ดำรงตำแหน่งในสายงานอื่นซึ่งเริ่มต้นจากระดับเดียวกัน
ตำแหน่งใด ผู้นั้นจะต้องมีวุฒิตามที่
กำหนดในมาตรฐานกำหนดตำแหน่งสำหรับตำแหน่งนั้น
และได้รับอนุมัติจากเลขาธิการสำนักงาน
ศาลปกครองก่อน
ผู้มีอำนาจสั่งย้ายจึงจะสั่งบรรจุและแต่งตั้งได้
 ในการนี้
เลขาธิการสำนักงานศาลปกครองอาจกำหนดให้มีการทดลองปฏิบัติราชการตาม
เวลาที่กำหนดก่อนการแต่งตั้งก็ได้
 ในกรณีที่ผู้ที่จะย้ายไม่มีคุณวุฒิตรงตามที่กำหนดในมาตรฐานกำหนดตำแหน่งสำหรับ
ตำแหน่งนั้น
เมื่อเลขาธิการสำนักงานศาลปกครองเห็นสมควรจะอนุมัติให้มีการย้าย โดยได้รับ
ความเห็นชอบของคณะกรรมการข้าราชการฝ่ายศาลปกครองก็ได้
 ข้อ
9 การย้ายข้าราชการฝ่ายศาลปกครองผู้ดำรงตำแหน่งในสายงานซึ่งเริ่มต้นจากระดับ 1 
หรือระดับ 2
ซึ่งมีวุฒิระดับปริญญาตรีหรือได้รับวุฒิระดับปริญญาตรีเพิ่มขึ้นและเป็นผู้ที่ไม่เคยดำรง
ตำแหน่งในสายงานซึ่งเริ่มต้นจากระดับ 3
ไปแต่งตั้งให้ดำรงตำแหน่งในสายงานซึ่งเริ่มต้นจาก
ระดับ 3 ตำแหน่งใด
ผู้นั้นจะต้องเป็นผู้ที่มีคุณวุฒิตรงตามที่กำหนดในมาตรฐานกำหนดตำแหน่ง
สำหรับตำแหน่งนั้นและผ่านการคัดเลือกจากคณะกรรมการซึ่งเลขาธิการสำนักงานศาลปกครอง
แต่งตั้งขึ้น โดยจะต้องทดลองปฏิบัติงานในตำแหน่งนั้นเป็นระยะเวลาไม่น้อยกว่า
3 เดือน แต่
ไม่เกิน 6 เดือน
และได้รับการประเมินจากผู้บังคับบัญชาให้ผ่านการประเมินผลงานโดยพิจารณา
จากผลงานที่จัดทำขึ้นในระหว่างที่ได้รับมอบหมายให้ปฏิบัติราชการในตำแหน่งที่จะแต่งตั้ง
 ในกรณีที่ข้าราชการฝ่ายศาลปกครองตามวรรคหนึ่งเป็นผู้ที่โอนมารับราชการที่สำนักงาน
ศาลปกครอง
โดยมิใช่เป็นผู้ที่เคยรับราชการในหน่วยงานคณะกรรมการวินิจฉัยร้องทุกข์ สำนักงาน
คณะกรรมการกฤษฎีกามาก่อน
การย้ายข้าราชการผู้นั้นนอกจากจะต้องดำเนินการตามหลักเกณฑ์
ที่กำหนดในวรรคหนึ่งแล้ว ข้าราชการผู้นั้นจะต้องโอนมารับราชการในสำนักงานศาลปกครอง
มาแล้วไม่น้อยกว่า 2 ปี
 ข้อ
10 การย้ายข้าราชการฝ่ายศาลปกครองผู้ดำรงตำแหน่งในสายงานซึ่งเริ่มต้นจาก
ระดับ 3 ไปดำรงตำแหน่งในสายงานอื่นซึ่งเริ่มต้นจากระดับ 3
ตำแหน่งใด ผู้นั้นจะต้องมีคุณวุฒิ
ตรงตามที่กำหนดในมาตรฐานกำหนดตำแหน่งสำหรับตำแหน่งนั้น
และผ่านการคัดเลือกตามหลักเกณฑ์ 
วิธีการและเงื่อนไขที่คณะกรรมการซึ่งเลขาธิการสำนักงานศาลปกครองแต่งตั้งกำหนด
ในการนี้ 
เลขาธิการสำนักงานศาลปกครองจะกำหนดให้มีการทดลองปฏิบัติราชการตามระยะเวลาที่กำหนด
ก่อนการแต่งตั้งก็ได้
 ในกรณีที่ผู้ที่จะย้ายไม่มีคุณวุฒิตรงตามที่กำหนดในมาตรฐานกำหนดตำแหน่งสำหรับ
ตำแหน่งนั้น
เมื่อเลขาธิการสำนักงานศาลปกครองเห็นสมควรจะอนุมัติให้มีการย้ายโดยได้รับ
ความเห็นชอบจากคณะกรรมการข้าราชการฝ่ายศาลปกครองก็ได้
 ในกรณีที่เป็นการย้ายข้าราชการฝ่ายศาลปกครองผู้ดำรงตำแหน่งในสายงานที่เริ่มต้นจาก
ระดับ 3
เพื่อแต่งตั้งให้ดำรงตำแหน่งในสายงานพนักงานคดีปกครองตั้งแต่ระดับ 5 ขึ้นไป จะต้อง
ปฏิบัติตามระเบียบว่าด้วยการให้เงินเพิ่มสำหรับตำแหน่งที่มีเหตุพิเศษ
ตำแหน่งพนักงาน
คดีปกครอง พ.ศ. 2542 ด้วย
 ข้อ
11 การย้ายข้าราชการฝ่ายศาลปกครองไปแต่งตั้งให้ดำรงตำแหน่งในระดับเดิม 
ให้ข้าราชการผู้นั้นได้รับเงินเดือนในอันดับและขั้นที่รับอยู่เดิม
สำหรับการย้ายไปแต่งตั้งให้ดำรง
ตำแหน่งในระดับที่ต่ำกว่าเดิม
ให้ข้าราชการผู้นั้นได้รับเงินเดือนในอันดับเงินเดือนสำหรับตำแหน่ง
ที่ได้รับแต่งตั้งในขั้นที่เทียบได้ตรงกันกับขั้นเงินเดือนของอันดับเดิมตามตารางเทียบขั้นเงินเดือน
แต่ละอันดับที่ข้าราชการจะได้รับเมื่อได้รับแต่งตั้งให้ดำรงตำแหน่ง
ท้ายกฎ ก.พ. ฉบับที่ 9 
(พ.ศ. 2538)
ว่าด้วยการให้ข้าราชการพลเรือนสามัญได้รับเงินเดือน แต่ถ้าผู้นั้นได้รับเงินเดือน
สูงกว่าขั้นสูงของอันดับเงินเดือนสำหรับตำแหน่งที่ได้รับแต่งตั้งอยู่แล้ว
ให้ได้รับเงินเดือนในขั้นสูง
ของอันดับเงินเดือนสำหรับตำแหน่งที่ได้รับแต่งตั้ง
 ข้อ
12 การย้ายข้าราชการฝ่ายศาลปกครองซึ่งโอนมาจากสำนักงานคณะกรรมการกฤษฎีกา
ตามประกาศสำนักงานคณะกรรมการกฤษฎีกา เรื่อง การโอนกิจการ
ทรัพย์สิน สิทธิ หนี้สิน 
ข้าราชการ ลูกจ้าง
และเงินงบประมาณของสำนักงานคณะกรรมการกฤษฎีกาไปเป็นของสำนักงาน
ศาลปกครอง ลงวันที่ 12 ตุลาคม พ.ศ. 2542
ออกตามความในพระราชบัญญัติคณะกรรมการ
กฤษฎีกา (ฉบับที่ 4) พ.ศ. 2542
ซึ่งเคยดำรงตำแหน่งนักกฎหมายกฤษฎีกาแล้ว ไปแต่งตั้งให้ดำรง
ตำแหน่งใดในสายงาน
พนักงานคดีปกครองไม่ว่าในขณะที่แต่งตั้งจะดำรงตำแหน่งในสายงานใด
และระดับใด
เมื่อเลขาธิการสำนักงานศาลปกครองอนุมัติให้มีการย้ายแล้ว ให้ผู้มีอำนาจสั่งย้าย
สั่งบรรจุและแต่งตั้งให้ดำรงตำแหน่งพนักงานคดีปกครองได้
 ข้อ
13 ในกรณีที่มีความจำเป็นหรือมีเหตุพิเศษเพื่อประโยชน์แก่การปฏิบัติราชการของ
ศาลปกครองและสำนักงานศาลปกครอง
ประธานกรรมการข้าราชการฝ่ายศาลปกครองอาจอนุมัติ
ให้ยกเว้นการปฏิบัติตามข้อหนึ่งข้อใดในระเบียบนี้ได้
แล้วรายงานให้คณะกรรมการข้าราชการ
ฝ่ายศาลปกครองทราบ
 ข้อ
14 ให้เลขาธิการสำนักงานศาลปกครองเป็นผู้รักษาการตามระเบียบนี้และให้มีอำนาจ
ออกประกาศ คำสั่ง
หลักเกณฑ์และวิธีการเพื่อประโยชน์ในการปฏิบัติตามระเบียบนี้

 ประกาศ
ณ วันที่ 23 ธันวาคม พ.ศ. 2542
 อักขราทร
จุฬารัตน
 
กรรมการข้าราชการฝ่ายศาลปกครอง
  ทำหน้าที่ประธานกรรมการข้าราชการฝ่ายศาลปกครอง